5.9.2019

## StrategiaVALIOKUNNAN Työjärjestys

#### §1 Strategiavaliokunnan valinta ja kokoonpano

Hallitus valitsee keskuudestaan strategiavaliokunnan jäsenet ja valiokunnan puheenjohtajan. Valiokunnassa on oltava vähintään kolme jäsentä.

Valiokunnan jäsenistä enemmistön on oltava yhtiöstä riippumattomia ja ainakin yhden valiokunnan jäsenistä merkittävistä osakkeenomistajista riippumaton. Strategiavaliokunnan jäsenillä on oltava valiokunnan tehtävien edellyttämä asiantuntemus ja kokemus.

Toimitusjohtaja tai yhtiön muuhun johtoon kuuluva henkilö ei saa olla valiokunnan jäsen.

#### §2 Strategiavaliokunnan tehtävät

Strategia valmistelee yhtiön strategisiin avainratkaisuihin kuuluvat

asiat ja tekee päätösehdotuksia hallitukselle näissä asioissa.

Strategiavaliokunnan päätehtäviin kuuluu:

* Johdon ehdottamien merkittävien strategisten aloitteiden läpikäyminen ja niitä
* koskevien suositusten antaminen hallitukselle
* Tuotestrategian ja tuotesuunnitelmien käsittely ja neuvominen tuotteiden
* ja teknologian kilpailuasetelmista
* Tarvittaessa asiakastapaamisiin ja tapahtumiin osallistuminen tukeakseen johtoa
* yhtiön strategian selostamisessa ja asiakkaiden vakuuttamisessa siitä, että strategialla

on hallituksen tuki jne.

**§3 Strategiavaliokunnan työskentely**

Strategiavaliokunta kokoontuu puheenjohtajan kutsusta vähintään kaksi kertaa vuodessa. Kutsu ja esityslista lähetetään kokouksen osanottajien lisäksi tiedoksi myös hallituksen muille jäsenille.

Valiokunta on toimivaltainen, kun paikalla on enemmistö valiokunnan jäsenistä ja valiokunnan puheenjohtaja. Toimitusjohtaja ja johtoryhmän muut jäsenet osallistuvat kutsusta valiokunnan kokouksiin.

Valiokunnalla on valtuutus pyytää raportteja liittyen sen tehtäviin.

Valiokunta raportoi toimistaan säännöllisesti yrityksen hallitukselle.